১৯৪৮ সালের মে মাসে ইংরেজরা তাদের ম্যান্ডেটরি শাসনের অবসান ঘোষণা করে ফিলিস্তিন ত্যাগ করে যাবার সময় তাদের যাবতীয় অস্ত্রশস্ত্র ও গোলাবারুদ ইহুদিদের হাতে দিয়ে যায়। ১৫ মে ইহুদিরা ফিলিস্তিনে ইহুদি রাষ্ট্র প্রতিষ্ঠার কথা বিশ্ববাসীকে জানায়। আর একই সঙ্গে অস্ত্রের বলে ব্যাপক হত্যা, লুণ্ঠন, অগ্নিসংযোগ ও নারী নিপীড়ন অব্যাহতভাবে চালাতে থাকে। নিরস্ত্র, লাখ লাখ ফিলিস্তিনি সর্বস্ব হারিয়ে পৈতৃক ভিটেমাটি ছেড়ে প্রতিবেশী ইরাক, লেবানন ও জর্ডানসহ বহু আরব রাষ্ট্রে আশ্রয় গ্রহণ করে।